Nye kontakter på vej til Philips Hue-systemet

Philips fortsætter med at udvide sit Hus-lyssystem og har nu fået tre partnere med på legen; det er virksomhederne Feller (Schneider Electric), Niko og Vimar, der fremover skal levere kontakter, der er fuldstændig kompatible med Hue-systemet. Produkterne kommer på markedet inden jul, loves det.

Kontakterne er lavet så de falder naturligt ind i de respektive firmaers eksisterende produktlinjer, men kan altså integreres fuldstændig med Hue. Dermed kan man slippe for et problem, mange af vi Hue-brugere har døjet med:

“Både du og dine gæster kan bruge de smarte vægkontakter til at styre dine Philips Hue-lys uden at afbryde strøm til systemet, som det ville være tilfældet med en standard vægkontakt,” siger Evert Schaeffer, chef for produktstyring , Friends of Hue hos Philips Lighting.

Flere samarbejder på vej …

Samarbejdet er det første resultat af Friends of Hue-programmet, hvor tredjepartsleverandører kan godkendes til at lave Hue-kompatible produkter. Selv om Feller-brandet, ligesom Lauritz Knudsen, ejes af Schneider Electric, er der desværre endnu ingen planer om, at der skal laves Hue-kompatible Lauritz Knudsen-kontakter til os danskere.

Vimars Hue-kontakter.

Nye kontakter på vej til Philips Hue-systemet